Դատական նիստի մեկնարկին Սամվել Բաբայանի պաշտպան Ավետիս Քալաշյանն ասաց, որ նախ պետք է պարզել գործում առկա թղթադրամների մասով հարցերի պատասխանները: Ըստ նրա՝ պետք է պարզել, թե ներկոտված թղթադրամները ե՞րբ և որտեղի՞ց են հափշտակվել, ապա անհրաժեշտ է հայտնել, թե այդ դեպքով քրեական գործ հարուցվե՞լ է, թե՞ ոչ, եթե այո՝ ապա ի՞նչ հատկանիշներով և նախաքննությամբ ինչ է պարզվել: Այս հարցի պատասխանը քրեական գործում առկա չէ, այսինքն` նախաքննության մարմինն իր տրամադրության տակ չի ունեցել որևէ հավաստի տվյալ , որ եվրոները կոնկրետ որ տեսակի հանցագործության կատարման եղանակով են հափշտակվել, այսինքն` սա նշանակում է, որ մենք չունենք Քրեական օրենսգրքի 190-րդ հոդվածով նախատեսված հանցակազմի առարկա, իսկ եթե դա չկա, մնացածի մասին խոսելն անիմաստ է»: